作者:張可久
標題:雙調・慶東原次馬致遠先輩韻九篇九首
內容:燒丹灶，洗藥瓢，樂清閒幾個人知道。閒吹鳳簫，悶拈兔毫，焉用牛刀。他得志笑閒人，他失腳閒人笑。門長閉，客任敲，山童不喚陳摶覺。袖中《六韜》，鬢邊二毛，家裡簞瓢。他得志笑閒人，他失腳閒人笑。殺三士，因二桃，不如五柳莊前傲。文魔賈島，詩窮孟郊，酒困山濤。他得志笑閒人，他失腳閒人笑。繁華夢，貧賤交，唐堯不改巢由調。紛紛紫袍，區區綠袍，戀戀綈袍。他得志笑閒人，他失腳閒人笑。詩情放，劍氣豪，英雄不把窮通較。江中斬蛟，雲間射鵰，席上揮毫。他得志笑閒人，他失腳閒人笑。難開眼，懶折腰，白雲不應蒲輪召。解組漢朝，尋詩灞橋，策杖臨皋。他得志笑閒人，他失腳閒人笑。依山洞，結把茅，清風雨袖長舒嘯。問江邊老樵，訪山中故交，伴雲外孤鶴。他得志笑閒人，他失腳閒人笑。蒼頭哨，驄馬驕，放轡頭也只到長安道。說家門儘教，守齏鹽慢熬，請荊布休焦。他得志笑閒人，他失腳閒人笑。山容瘦，木葉凋，對西窗盡是詩材料。蒼煙樹杪，殘雪柳條，紅日花梢。他得志笑閒人，他失腳閒人笑。越山即事二首庭前樹，籬下菊，老漁樵相伴閒鷗鷺。聽道士步虛，教稚子讀書，引吟客攜壺。借賀老鑑湖船，訪謝傅東山去。雲輕散，月易殘，女蕭何成敗了些風流漢。馮魁硬鏟，雙生緊趕，小姐先<走山>。今夜惜花心，明日傷春嘆。